alexandrainst/scandi-wiki huggingface dataset:
Oslo vann- og avløpsetat

Vann- og avløpsetaten (VAV) er en etat i Oslo kommune under Byrådsavdeling for miljø og samferdsel.

VAV sitt hovedmål er å sikre innbyggerne nok drikkevann av høy kvalitet og håndtere avløpsvannet slik at byens miljø, vassdrag og fjord blir ivaretatt på en god måte. VAV er Norges ledende fagmiljø innen vann og avløp. 

Etaten leverer vann til innbyggerne i Oslo og Ski kommune. Hvert døgn produseres 275 millioner liter. Dette forutsetter tilstrekkelige vannressurser fra nedbørsfeltene i Marka og et vannforsyningssystem med evne og kapasitet til å produsere og transportere drikkevannet ut til forbrukerne. VAV forvalter samfunnskritisk infrastruktur til en verdi av ca 100 milliarder kroner.  

Etaten har fire vannbehandlingsanlegg. Det nyeste, Oset, er også Nordens største kommunale vannbehandlingsanlegg. Her behandles cirka 90 prosent av det vannet befolkningen i Oslo bruker. Dette gjøres gjennom to rensetrinn (koagulering og filtrering), deretter desinfiserer vannet med UV-lys for å sikre at alle bakterier, virus, parasitter og sporer er deaktivert.

For at det rene vannet skal kommer frem til den enkelte, jobber etaten kontinuerlig med vedlikehold og utvikling av ledningsnett, bassenger og pumpestasjoner rundt om i byen. Med til sammen  kilometer rørledninger er dette en omfattende jobb. 

Oslo har to renseanlegg som tar i mot avløpsvann. Med avløpsvann menes både kloakk og regnvann. Bekkelaget renseanlegg (BEVAS) ligger ved E18 på Bekkelaget og i fjellhaller i Ekebergåsen, og behandler avløpsvann fra ca 300 000 personer. Det resterende fraktes til Vestfjorden Avløpsselskap (VEAS) i Slemmestad gjennom en 40 kilometer lang tunnel. VEAS eies av Oslo-, Asker- og Bærum kommune.

Ren Oslofjord har vært en prioritert oppgave for Vann- og avløpsetaten og andre etater de siste 25 årene.

Etatens ansvar er å sikre at avløpshåndteringen ikke kommer i veien for den enkeltes bruk av fjorden.

Organisering
Vann- og avløpsetaten ledes av direktøren og medlemmer fra hver av de åtte avdelingene:
 Avdeling teknisk beredskap
 Avdeling drift og vedlikehold
 Avdeling plan og prosjekt
 Avdeling samfunn og kunde
 Avdeling økonomi- og sentral styring
 Administrasjonsavdelingen
 Personalavdelingen
 Avdeling intern revisjon

Eksterne lenker
 Vann- og avløpsetaten

Vann- og avløpsetaten
Vannforsyning og avløp i Oslo
Erik Lamela

Erik Manuel Lamela (født 4. mars 1992) er en argentinsk fotballspiller som spiller for den spanske klubben Sevilla FC.

Han har tidligere spilt for den argentinske klubben River Plate, den italiensk klubben AS Roma og engelske Tottenham Hotspur.

Landslaget
Lamela debuterte for det argentinske landslaget i en vennskapskamp mot Paraguay den 25. mai 2011.

Referanser

Eksterne lenker 
 
 Erik Lamela på Argentina Football World
  Erik Lamela  på Goal.com

Argentinske fotballspillere
Spillere i Copa América 2015
Fotballspillere for CA River Plate
Fotballspillere for AS Roma
Fotballspillere for Tottenham Hotspur FC
Fotballspillere for Sevilla FC
Personer fra Buenos Aires
Håvard Bustnes

Håvard Bustnes (født 15. september 1973 i Oslo) er en norsk filmregissør og filmprodusent.

Bakgrunn 
Bustnes tilbragte de første barneårene i Tromsø. Da han var åtte år flyttet familien til Trondheim. Etter to års utdanning i Lillehammer, der han studerte TV-regi ved Høgskolen i Lillehammer, flyttet han tilbake til Trondheim. Han har også studert historie og har cand.mag. fra NTNU i Trondheim. Da han var ferdig med studiene i 1998, etablerte han Klapp Media. I 2004 opprettet han selskapet Faction Film sammen med Dag Hoel. I 2017 slo Faction Film seg sammen med Gammaglimt og Volt Film og ble til UpNorth Film.

Karriere 
Bustnes hadde sitt internasjonale gjennombrudd i 2008 med filmen Blod & ære, som handlet om den norske bokseren Ole Klemetsen. Filmen mottok en rekke priser, deriblant Amandaprisen, Beste Nordiske Dokumentar på Nordisk Panorama, Gullstolen i Grimstad og «The Crystal Heart Award» i USA. Etter dette har filmene hans Helsefabrikken (2010), Opprørske oldemødre (2013) og Hatets Vugge (2017) blitt vist på mer enn 100 filmfestivaler, vunnet priser og blitt nominert til prestisjetunge festivaler som IDFA og Hot Docs, og har blitt vist på TV og kino over hele verden. Hans dokumentarfilm Trond Giske - Makta rår hadde førpremiere høsten 2021 på IDFA i Amsterdam, som er verdens største dokumentarfilmfestival. Filmen skal ha ordinær premiere på Tromsø Internasjonale Filmfestival (TIFF) i januar 2021. 

I 2016 mottok han NTNUs filmpris for sitt arbeid for å fremme trøndersk filmproduksjon og ved hjelp av egne aktiviteter å ha bidratt til å synliggjøre og utvikle det filmfaglige miljøet i Trondheim og Trøndelag.

Priser 
 2008 Vinner av Amandaprisen
 2008 Vinner av beste dokumentar, Kortfilmfestivalen, Norge
 2008 Vinner av beste nordiske dokumentar, Nordisk Panorama, Sverige
 2009 Vinner av "The Crystal Heart Award", Heartland Film Festival, USA
 2009 Hederlig omtale, Nordische Filmtage, Lübeck, Tyskland
 2014 Vinner av beste dokumentarfilm,  Green Film Festival i Seoul 2014
 2014 Hederlig omtale, Kortfilmfestivalen, Norge
2015 Hederlig omtale, Festival Internacional de Cine Medioambential de Canarias, Spania
2015 Vinner av "The Euroimages Co-Production Development Award", CPH:DOX, Danmark
 2016 NTNUs filmpris
2017 Nominert til beste dokumentarfilm, IDFA, Nederland
2018 Nominert til Den Norske Fredsfilmprisen, TIFF, Norge
2018 Nominert til "Dragon Award", Göteborg Inernational Film Festival, Sverige
2018 Vinner av HUMAN-prisen, Human International Documentary Film Festival, Norge – for Hatets Vugge
2018 Vinner av beste dokumentar, One World in Brussels, Tsjekkia
2018 Vinner av beste dokumentarfilm, Nordic/Docs, Norge
2018 Hederlig omtale, Den Norske Dokumentarfilmfestivalen, Norge
2019 Vinner av "EDAV Award", Humans Fest, Spania

Filmografi 
 2021: Trond Giske - Makta rår
2017: Hatets Vugge
2013: Opprørske oldemødre
2010: Helsefabrikken
2008: Blod & ære
2007: Riktig Mental Innstilling
2004: Business as Usual

Referanser

Eksterne lenker 
 https://upnorthfilm.no/
https://www.facebook.com/UpNorthFilm
Faction Film
https://www.imdb.com/name/nm1129691/?ref_=nv_sr_srsg_0
 

Norske filmregissører
Fødsler i 1973
Folk ved fjorden

Folk ved fjorden er en norsk dokumentarfilm produsert av Øyvind Sandberg og Jorunn Botne for Øy-Film. Filmen hadde kinopremiere i Norge 28. oktober 2011. Folk ved fjorden portretterer gårdbrukerene Ole Hjelmås og Magnhild Dyrdal. Dyrdal lever sammen med moren Maria på over 90 år. Øyvind Sandberg vant Amandaprisen 2012 for beste dokumentarfilm. Filmens geografiske utgangspunkt er Austfjorden og Osterfjorden i Nordhordland.

Referanser

Eksterne lenker 
 

Norske biografiske dokumentarfilmer
Amandaprisen 2012
Amanda for beste norske dokumentarfilm
Norske dokumentarfilmer fra 2010-årene
Onepiece

Onepiece er et norsk klesmerke som ble grunnlagt av Thomas Adams, Knut Gresvig og Henrik Børke Nørstrud i 2007. Selskapet har brakt sin merkevare til utlandet de senere år.

Butikker
Onepiece har egne konseptbutikker i Beverly Hills, London, Berlin , Stockholm, Oslo, Smögen, Moskva, Sotchi, New York og Sydney. OnePiece selges også i om lag 1000 butikker rundt om i verden, som for eksempel Harrods and Selfridges

Samarbeid
Sammen med det engelske boybandet One Direction, har det blitt laget en egen 1D OnePiece.
OnePiece har lisensavtale med det finske mobilspillselskapet Rovio som har laget Angry Birds-spillet. OnePiece har rettighetene til å lage OnePiece med Angry Birds-motiv.

Se også
Tekstilindustri

Referanser

Eksterne lenker
 

Klesmerker
William Huggins

William Huggins (født 7. februar 1824 i London, død 12. mai 1910 i London) var en britisk fysiker og astronom. Han studerte kjemi, fysikk og astronomi, og i 1856 satte han opp et eget observatorium ved Upper Tulse Hill i London, hvor han i begynnelsen gjorde observasjoner av dobbeltstjerner og planeter.

Priser og utmerkelser 
 1898 – Copleymedaljen

Referanser

Kilder 

Britiske astronomer
Britiske fysikere
Presidenter i Royal Society
Mottakere av Copleymedaljen
Mottakere av Royal Astronomical Societys gullmedalje
Medlemmer av Kungliga Fysiografiska Sällskapet i Lund
Personer fra London
Artikler i astronomiprosjektet
Order of Merit
Celestia

Celestia er et dataprogram utviklet med fri og åpen kildekode til bruk for visualisering av himmellegemer. Programmet er tilgjengelig for Windows, Mac OS X og GNU/Linux. Programmet er utviklet av Chris Laurel og lisensiert under GNU GPL.

Referanser

Eksterne lenker 
 
  
  Tillegg
  Celestia-side hos NASA
  Tilfelle hvor ESA har brukt Celestia

Programvare
Olena Bilosjuk

Olena Bilosjuk (født Olena Mykhajlivna Pidhrusjna, ukrainsk Олена Михайлівна Підгрушна, født 9. januar 1987 i Legnica) er en ukrainsk politiker og skiskytter. Hun vant sprinten under VM i skiskyting 2013 i Nové Město. Hun fulgte deretter opp med bronse på jaktstarten. Hun deltok også for Ukraina under Vinter-OL 2010 og 2014.

Hun gikk på Ukrainas lag som ble olympisk mester på 4 x 6 km stafett under OL 2014 i Sotsji.

Referanser

Eksterne lenker 
 

Ukrainske skiskyttere
Ukrainske politikere
Olympiske mestere for Ukraina
Verdensmestere i skiskyting
Deltakere for Ukraina under Vinter-OL 2010
Skiskyttere under Vinter-OL 2010
Medaljevinnere under Vinter-OL 2014
Deltakere for Ukraina under Vinter-OL 2014
Skiskyttere under Vinter-OL 2014
Deltakere for Ukraina under Vinter-OL 2022
Skiskyttere under Vinter-OL 2022
Personer fra Legnica
Deltakere under VM i skiskyting 2009
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Deltakere under VM i skiskyting 2016
Deltakere under VM i skiskyting 2017
Deltakere under VM i skiskyting 2020
Deltakere under VM i skiskyting 2021
Dearborn Observatory

Dearborn Observatory er et astronomisk observatorium som ligger på Evanston Campus ved Northwestern University i Evanston og Chicago, Illinois. 

Observatoriet ble opprinnelig bygget i 1888. Sommeren 1939 måtte observatoriet imidlertid flyttes for å gjøre plass for det nye Technological Institute.

Referanser

Eksterne lenker 
  Dearborn Observatory Records, Northwestern University Archives, Evanston, Illinois
  «Circumstances of the day deliver Observatory»
  NU Astronomy and Astrophysics group
  History of the Observatory

Astronomiske observatorier
Byggverk fullført i 1889
Artikler i astronomiprosjektet
Byggverk i Illinois
Vitenskap og teknologi i USA
Pavel Florenskij

Pavel Aleksandrovitsj Florenskij (russisk: Па́вел Алекса́ндрович Флоре́нский; født 21. januar 1882 i Yevlakh i Aserbajdsjan i Det russiske rike, død 8. desember 1937 i en fangeleir i Leningrad oblast) var en russisk prest, teolog, filosof, matematiker og vitenskapsmann. Han hadde studert matematikk ved universitetet i Moskva og senere teologi, og ble presteviet i den russisk-ortodokse kirke i 1912. Etter revolusjonen ble han en av de ledende innen prosjektet for å elektrifisere Russland, samtidig som han underviste i teologi, frem til at det teologiske seminaret ble stengt i 1924. I 1933 ble han arrestert og sendt til fangeleir. Som følge av at han nektet å avsverge sin tro ble han henrettet i 1937.

Bibliografi 
 Sannhetens støttepillar og grunnfeste (1914)
 Jordens salt (levnedsbeskrivelse om starets Isidor)

Referanser

Eksterne lenker 
 Pavel Florenskij
 Disf: P.A. Florenskij - Dizionario Interdisciplinare di Scienza e Fede: voice by N. Valentin} 
 eSamizdat about some Florenskij's books  
 Florenskij, Pavel A. - DMOZ: Collected Links

Russiske prester
Ortodokse prester
Russiske matematikere
Russiske oppfinnere
Russiske ingeniører
Russiske teologer
Russiske filosofer
Personer fra Aran økonomiske region
Egelands Verk husmorskole

Egelands Verk husmorskole startet opp i 1912.  Skolen var av de gamle landhusholdningsskolene, men hadde noe mindre søkning enn plasser. Skolen ble lagt ned i 1927 grunnet dårlig økonomi.

Gjerstads historie
Tidligere utdanningsinstitusjoner i Agder
Aratos

Aratos (, ) var en gresk poet fra Soloi i Kilikia på 200-tallet f.Kr. 

Han besøkte Antigonos II Gonatas i Makedonia rundt 275 f.Kr., og forfattet på dennes oppfordring et astronomisk og meteorologisk læredikt, Stjernebilder og verdenstegn, som egentlig var en metrisk bearbeidelse etter astronomen Eudoksos fra Knidos. Dette diktet, som fortsatt eksisterer, ble høyt verdsatt av antikkens grekere, og ble oversatt til latin av blant annet Cicero. 

I sin tale på Areopagos i Athen siterte apostelen Paulus (Ap.gj. 17,26-28) Aratos og stoikernes tanke om menneskehetens brorskap: «Av ett menneske har han skapt alle folkeslag. Han lot dem bo over hele jorden, og han satte faste tider for dem og bestemte grensene for deres områder. Dette gjorde han for at de skulle søke Gud, om de kanskje kunne lete seg fram og finne ham. Han er jo ikke langt borte fra en eneste av oss. For det er i ham vi lever, beveger oss og er til, som også noen av deres diktere har sagt: For vi er hans slekt.»

Referanser

Eksterne lenker 
 

Greske poeter fra oldtiden
Fødselsår ukjent
Dødsår ukjent
Scandic Meyergården hotell

Scandic Meyergården hotell er et hotell i sentrum av Mo i Rana i Rana kommune på Helgeland i Nordland. Hotellet befinner seg mellom Fr. Nansesgate 28 og Ole Tobias Olsensgate 22, på østsiden av Ranfjorden, ca 200 meter fra Mo i Rana stasjon og i gangavstand fra byens handlegater.

Historie

Foretaket har hatt mange navn og driftsformer opp gjennom tidene. Det ble åpnet i 1890 som et vandrerhjem eller herberge under navnet Heim. Det startet som en ren familiebedrift, og den første eieren var den lokale handelsmannen Lars Aagaard Meyer (1831–1909).

I 1903 overtok sønnen Hans Abraham Meyer (1865–1926), og i 1926 ble han etterfulgt av sin kone Tora Meyer. I 1928 ble det oppgradert til et hotell og endret navn til Meyergården Turisthotell.

Den 28. mai 1975 ble foretaket omdannet til aksjeselskap med lokale investorer, og endret navn til Meyergården Turisthotell AS.

I 1997 ble det innlemmet i hotellkjeden Rica Hotels gjennom en franchiseavtale, og i 2014 ble det en del av kjeden Scandic Hotels. I 2000 ble Fjordgaarden Mo åpnet i Søndre gt 9, på sjøsiden ut mot Ranfjorden. Det eies og drives av Scandic Meyergården hotell, er åpent om sommeren og besøkes mye av turister fra EU-land.

I 1997 ble det en del av hotellkjeden Rica Hotels; etter at en franchiseavtale ble inngått med hotellkjeden, fikk hotellet navnet Rica Meyergården hotell den 1. januar 2012. Den 11. februar 2014 ble Rica Hotels oppkjøpt av hotellkjeden Scandic Hotels, og hotellet ble samme dag en del av Scandic-kjeden.

I 1903 overtok sønnen Hans Meyer, etterfulgt av hans kone Tora Meyer i 1926 og deres datter Valborg Meyer i 1948. Under hennes ledelse ble det 28. mai 1975 omdannet til et aksjeselskap.

Hotellet er bygd i sveitserstil med trematerialer etter tegninger av arkitekten Ole Falck Ebbel. Meyer var vertskap for Kong Oscar II, da han på sin reise i 1873 ga audiens for lokalbefolkningen. Meyergården hotell ble også brukt av Kong Haakon VII og dronning Maud på deres reiser i Nord-Norge i 1907 og 1922.

Bamse Bar er hotellets bar, og er oppkalt etter en utstilt bjørn som ble skutt i Plurdalen i den tidligere kommunen Nord-Rana. Høsten 1991 åpnet hotellet Ramona nattklubb, som var Nord-Norges største nattklubb med diskotek og plass til 550 gjester. Nattklubben stengte sine dører 7. september 2012. I 1997 åpnet hotellet puben Big Ben Pub.

Fjordgaarden Mo
Fjordgaarden Mo i Søndregt. 9 i Mo i Rana ble tidligere drevet som en egen avdeling av Rica Meyergården hotell. Det ble bygd på 1990-tallet på sjøsiden ut mot Ranfjorden, 500 meter fra Mo i Rana stasjon, var sesongdrevet (åpent i mai−august), og mye brukt av bussturister fra EU-land. I 2015 ble hotellet kjøpt opp og drives nå som et selvstendig hotell.

Referanser

Eksterne lenker
 
 Offisielle nettsider
 Hjemmesiden til Fjordgården hotell

Rica Hotels
Scandic Hotels
Hoteller i Nordland
Byggverk i Rana
Næringsliv i Rana
Fredete byggverk i Nordland
Sveitserstil
Byggverk fullført i 1890
1890 i Norge
1928 i Norge
Ole Falck Ebbell
Nordlands samferdselshistorie
Samferdsel i Rana
Rüdesheim am Rhein

Rüdesheim am Rhein er en by i landkretsen Rheingau-Taunus i Rhein-Main-området i den tyske delstaten Hessen. Byen ligger ved foten av Niederwald langs Rhinens høyre bredd, like overfor Bingen. Den er et av de mest kjente turistmålene i Tyskland. Rüdesheim er en del av Øvre mellomrhindal som i 2002 ble oppført på UNESCOs verdensarvliste.

Bilder

Referanser

Eksterne lenker 
 

Byer i Hessen
Byer ved Rhinen
Verdensarven i Tyskland
Charlie Benante

Charles Lance «Charlie» Benante (født 27. november 1962 i The Bronx i New York City) er trommeslager i Heavy metal-bandet Anthrax og Stormtroopers of Death (S.O.D).

Karriere 
Benante begynte i Anthrax i 1983, og er bandets nåværende trommeslager. Han er mest kjent for å spille ganske fort på dobbel basstrommen, og han har fått kreditt for å være en av pionerene av dobbel-bass.

Han har også vært ledende gitarist i S.O.D-albumet (Speak English Or Die). Benante har laget mange design til Anthraxs album og t-skjorter.

I 2023 skal han spille trommer for Pantera på deres første turné på 22 år, sammen med mangeårig gitarist for Ozzy Osbourne og Black Label Society-frontfigur Zakk Wylde, vokalist Phil Anselmo og bassist Rex Brown.

Eksterne lenker   
 
 
 

Musikere fra USA
Låtskrivere fra USA
Personer fra New York City
Politikkåret 1920

Politikkåret 1920 er en oversikt over hendelser, valg, fødte og avdøde personer med tilknytning til politikk i 1920.

Hendelser 
10. mars – Hjalmar Branting etterfølger Nils Edén som Sveriges statsminister, og blir dermed Sveriges socialdemokratiska arbetarpartis første til å ha denne posten.
30. mars - Otto Liebe etterfølger Carl Theodor Zahle som Danmarks statsminister.
5. april - Michael Petersen Friis etterfølger Otto Liebe som dansk statsminister.
5. mai - Niels Neergaard etterfølger Michael Petersen Friis som dansk statsminister.
 7. mai – Russland anerkjenner Georgia.
16. juni - Giovanni Giolitti etterfølger Francesco Saverio Nitti som italiesk statsminister.
 21. juni – I Norge går Gunnar Knudsens andre regjering av og Otto B. Halvorsens første regjering blir utnevnt.
10. juli - Arthur Meighen etterfølger Robert Borden som statsminister i Canada.
 12. juli - Russland anerkjenner Litauen.
 11. august - Russland anerkjenner Latvia.
27. oktober - Louis De Geer etterfølger Hjalmar Branting som Sveriges statsminister.

Organisasjonshendelser 
 10. juli - Slesvigsk Parti grunnlegges i Danmark
 ukjent dato - Johan Andersson blir partileder for Bondeförbundet

Valg og folkeastemninger 
 September – Andrekammervalg i Sverige.
 6. september -  Folkeavstemningen om endring av grunnloven fra 1915 i Danmark.
 2. november - Republikanen Warren G. Harding velges til president i USA.

Fødsler 
 26. februar – Hilmar Baunsgaard, Danmarks statsminister 1968–1971 (død 1989)
 17. mars – Mujibur Rahman, Bangladeshs første president 1971–1972 og 1975 (død 1975) 
 30. mai – Godfrey Binaisa, Ugandas president 1979–1980 (død 2010)
 16. juli – José López Portillo, Mexicos president 1976–1982 (død 2004)
 20. oktober – Janet Jagan, Guyanas president 1997–1999 (død 2009)
 3. desember – Antonio Imbert Barrera, president i Den dominikanske republikk 1965 (død 2016)
 9. desember – Carlo Azeglio Ciampi, Italias president 1999–2006 (død 2016)

Dødsfall 
 7. januar – Edmund Barton, Australias statsminister 1901–1903 (født 1849)
 21. mai – Venustiano Carranza, Mexicos president 1917–1920 (født 1859)
 15. august – Peter Gylseth, ordfører i Nordfold (født 1864)
 8. november – Abraham Kuyper, Nederlands statsminister 1901–1905 (født 1837)

Referanser

Eksterne lenker
Sofiane Feghouli

Sofiane Feghouli (født 26. desember 1989) er en algirsk fotballspiller som spiller for den tyrkiske klubben Galatasaray SK og det algirske landslaget som offensiv midtbane. Feghouli har tidligere spilt aldersbestemte landskamper for Frankrike.

14. juni 2016 signerte han kontrakt med West Ham.

Meritter 
Individuelt
 Algerian Ballon d'Or (1): 2012
 DZFoot d'Or (1): 2012

Referanser

Eksterne lenker 
 
 Valencia official profile
 La Liga profile
 BDFutbol profile
 Sofiane Feghouli player profile at lequipe.fr 
 Ciberche stats and bio 

Algeriske fotballspillere
Spillere i Fotball-VM 2014
Fotballspillere for Grenoble Foot 38
Fotballspillere for Valencia CF
Fotballspillere for UD Almería
Fotballspillere for West Ham United FC
Personer fra Levallois-Perret
Fødsler i 1989
Christian Hansen Ernst

Christian Hansen Ernst (død 17. august 1694 i Kragerø) var en myteomspunnet embedsmann med afrikansk opphav. Som mørkhudet i Norge på 1600-tallet vakte han selvsagt oppsikt, men alle kilder tilsier at han ble behandlet godt inntil sin skjebnesvangre død som handlet om rivaleri mellom beilere til en kvinnes gunst.

Liv og virke

Tidlig karriere
Han oppholdt seg i London da han i 1669 ble ansatt som assistent hos Ulrik Frederik Gyldenløve som var stasjonert i London som ambassadør 1669–1670. Gyldenløve var ellers stattholder 1664–1699 og ledet diverse kriger. 

Gyldenløve grunnla i 1671 Larvik og fikk i 1677 hovedansvaret for posten (postsjef). Ernst, som talte både engelsk og dansk, ble så ansatt hos den engelske James Wicker som i 1681 ankom Kragerø for å begynne som toller.

Kragerø 
Ernst ble senere (enten 1681 eller 1694) utnevnt av nevnte stattholder Gyldenløve til et embede i Kragerø, med særskilt ansvar for posten som skulle til Skien.  Han var også ansvarlig for det lille stedets veiing og måling, i tillegg til at han var vraker, hvilket innebar det å sikre kvaliteten på den fisk, kjøtt, tran og tjære som ble handlet der.

Knivdrept 
Ernst ble knivdrept i det som i dag er Knivstikkersmauet. Ifølge en biografi fortalte man lenge historier om dette i slekten Lystrup på Barland i Sannidal. Drapet skal ha blitt utført av en Grunde Olsen Barland som gjorde kur til samme Kragerø-dama som Ernst, og valgte å ta livet av ham, for så å rømme landet i 7 år. 

James Wicker overtok da hans embede, men døde i 1697.

Sannhetsgehalt 
Ifølge historiker Ola Teige er det ikke dekning for at Ernst faktisk var postmester, det var myter i lokalsamfunnet, selv om Wicker finnes i protokoller fra den gang. Det er heller ikke sikkert at det (slik det er hevdet) er Ernst som er avbildet sammen med Gyldenløve på et maleri i Eidsvollsbygningen. Når noen tror dette likevel er mulig, skyldes det at  det ikke ville vært tenkelig å avbilde en ubetydelig person sammen med en adelsmann. Malerier og bilder forteller historier, og det gjorde de også på 1600-tallet.

Referanser

Eksterne lenker 
 Mysteriet om postmesteren i Kragerø, artikkel hos Norgeshistorie.no

Norske embets- og tjenestemenn
Personer fra Kragerø kommune